Komission lausunto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi direktiivin 2003/87/EY muuttamisesta ilmailualan toimintojen sisällyttämiseksi yhteisön kasvihuonekaasujen päästöoikeuksien kaupan järjestelmään Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2008/0548 lopull. - COD 2006/0304 */





[pic] | EUROOPAN YHTEISÖJEN KOMISSIO | Bryssel 18.9.2008 KOM(2008) 548 lopullinen 2006/0304 (COD) KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI direktiivin 2003/87/EY muuttamisesta ilmailualan toimintojen sisällyttämiseksi yhteisön kasvihuonekaasujen päästöoikeuksien kaupan järjestelmään KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2006/0304 (COD) KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI direktiivin 2003/87/EY muuttamisesta ilmailualan toimintojen sisällyttämiseksi yhteisön kasvihuonekaasujen päästöoikeuksien kaupan järjestelmään (ETA:n kannalta merkityksellinen teksti) 1. TAUSTA Menettely Komissio esitti 20. joulukuuta 2006 Euroopan parlamentille ja neuvostolle ehdotuksen direktiiviksi ilmailualan toimintojen sisällyttämiseksi yhteisön kasvihuonekaasujen päästöoikeuksien kaupan järjestelmään. Direktiivi annetaan EY:n perustamissopimuksen 251 artiklan mukaisella yhteispäätösmenettelyllä. Euroopan talous- ja sosiaalikomitea antoi lausuntonsa 31. toukokuuta 2007. Alueiden komitea antoi lausuntonsa 10. lokakuuta 2007. Euroopan parlamentti antoi lausuntonsa ensimmäisessä käsittelyssä 13. marraskuuta 2007. Neuvosto vahvisti yhteisen kannan 18. huhtikuuta 2008. Euroopan parlamentti vahvisti kantansa toisessa käsittelyssä 8. heinäkuuta 2008. 2. Komission ehdotuksen tavoite Komission ehdotuksen tavoitteena on vähentää ilmailun kasvavaa ilmastovaikutusta sisällyttämällä ilmailu yhteisön päästökauppajärjestelmään. Ehdotus on osa laajempaa lähestymistapaa, jonka tarkoituksena on vähentää ilmailun vaikutusta ilmastonmuutokseen. Tätä lähestymistapaa kuvaillaan 27. syyskuuta 2005 annetussa asiakirjassa KOM(2005) 459 lopullinen. 3. Komission huomiot 3.1 Yleistä Euroopan parlamentti hyväksyi 8. heinäkuuta 2008 täysistunnossaan 30 tarkistuksesta koostuvan kompromissipaketin, josta oli sovittu neuvoston kanssa, jotta direktiivistä päästäisiin sopimukseen toisessa käsittelyssä. Tärkeimmät tarkistukset ovat seuraavat: - ilmailualalle jaettavien päästöoikeuksien kokonaismäärä, - huutokaupattavien päästöoikeuksien osuus, - huutokaupattavista päästöoikeuksista saatujen tulojen käyttö, - erityisvarannon ylläpitoon tarkoitetut päästöoikeudet sellaisia ilma-alusten käyttäjiä varten, joiden toiminta lisääntyy huomattavasti, - direktiivin säännösten tarkistamisen ajankohta ja sisältö, - järjestelmän ulkopuolelle jättäminen, myös de minimis –poikkeus. Komissio hyväksyy kaikki nämä tarkistukset, koska ne ovat ehdotuksen yleisen tavoitteen ja yleisten periaatteiden mukaisia. Komissio ottaa huomioon neuvoston ja parlamentin välisen sopimuksen mahdollisuudesta korottaa huutokaupattavia osuuksia vuodesta 2013 alkaen päästökauppajärjestelmän tarkistuksen yhteydessä. Komissio on esittänyt kantansa kysymykseen asiakirjassa KOM(2008) 16, ja se katsoo edelleen, että huutokaupattavan osuuden olisi ilmailualalla oltava 20 prosenttia vuonna 2013. 3.2 Muutettu ehdotus Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyn mukaisesti.